## Pravilnik o postupku homologacije motornih vozila na dva kotača s obzirom na oslonce TPV 204 (izdanje 00)

### NN 78/2005 (29.6.2005.), Pravilnik o postupku homologacije motornih vozila na dva kotača s obzirom na oslonce TPV 204 (izdanje 00)

# DRŽAVNI ZAVOD ZA MJERITELJSTVO

**1549**

Na temelju članka 275. stavak 3. Zakona o
sigurnosti prometa na cestama (»Narodne novine« broj 105/04), ravnatelj Državnog
zavoda za mjeriteljstvo donosi

## PRAVILNIK

### O POSTUPKU HOMOLOGACIJE MOTORNIH VOZILA NA DVA KOTAČA S OBZIROM NA OSLONCE TPV 204 (IZDANJE 00) (\*)

Članak 1.

Ovim se pravilnikom uređuje postupak homologacije motornih vozila na dva kotača kategorije L (1)
s obzirom na oslonce.

Članak 2.

Tehnički zahtjevi u postupku homologacije
navedeni su u prilogu, koji čini sastavni dio ovoga pravilnika, a postupak homologacije u člancima 7. – 9. Pravilnika o homologaciji tipa motornih vozila na dva ili tri kotača.

Članak 3.

Tijelo za homologaciju
vozila, u smislu odredaba ovoga pravilnika, je Državni zavod za mjeriteljstvo
(u daljnjemu tekstu: Zavod).

Članak 4.

Zavod će dodijeliti certifikat o homologaciji tipu vozila s obzirom na oslonce prema obrascu
u dodatku 2. priloga, ako oslonci toga tipa vozila zadovoljavaju zahtjeve iz
priloga ovoga pravilnika.

Članak 5.

Vozila, s obzirom na oslonce, mogu se homologirati, uvoziti i stavljati na tržište ako
zadovoljavaju zahtjeve ovoga pravilnika i njegovoga priloga.

Članak 6.

Zavod može ovlastiti pravnu ili fizičku osobu za
obavljanje poslova tehničke službe ako ta osoba ispunjava sljedeće uvjete:

– zadovoljava zahtjeve norme HRN EN ISO/IEC
17025 za osposobljenost ispitnih laboratorija za područje ispitivanja prema zahtjevima
ovoga pravilnika

– može dokazati poznavanje metoda i postupaka
ispitivanja sadržanih u prilogu ovoga pravilnika.

– ima najmanje jednoga djelatnika školske spreme
VII/1 strojarskoga smjera.

Članak 7.

Ovaj pravilnik stupa na snagu osmog dana od dana
objave u »Narodnim novinama«, a počet će se primjenjivati s danom pristupa
Republike Hrvatske Europskoj uniji.

Klasa: 011-02/05-03/10

Urbroj: 558-04/12-05-1

Zagreb, 20. lipnja 2005.

Ravnatelj

Državnog zavoda za mjeriteljstvo

**dr****. sc. Marijan Andrašec, dipl. ing**., v. r.

\_\_\_\_\_
(\*) Ovaj pravilnik preuzima sadržaj
Direktive Vijeća 93/31/EEC o osloncima motornih vozila na dva kotača, s
uključenim izmjenama i dopunama u Direktivi Komisije 2000/72/EC.

(1) Definicija vozila i kategorizacija
dani su u članku 2. Pravilnika o homologaciji tipa
motornih vozila na dva ili tri kotača (»Narodne novine« br.
115/04).

PRILOG

|  |  |
| --- | --- |
| 1. | DEFINICIJE |
|  | U svrhu ovoga pravilnika: |
| 1.1. | »oslonac« označava napravu koja je čvrsto pričvršćena na vozilo i može držati vozilo u vertikalnom (ili skoro vertikalnom) parkirnom položaju kad je ostavljeno bez nadzora vozača; |
| 1.2. | »bočni oslonac« označava oslonac koji, kad se izvuče ili zaokrene u otvoren položaj, podupire vozilo samo s jedne strane, pri čemu oba kotača dodiruju površinu oslanjanja; |
| 1.3. | »središnji oslonac« označava oslonac koji, kad se zaokrene u otvoren položaj, podupire vozilo tako da osigurava jednu ili više dodirnih površina između vozila i površine oslanjanja s obje strane središnje uzdužne ravnine vozila; |
| 1.4. | »poprečni nagib (tt)« označava nagib stvarne površine oslanjanja izražen u postocima, pri čemu su presjek uzdužne središnje ravnine vozila i površine oslanjanja okomiti na crtu najvećeg nagiba (slika 1); |
| 1.5. | »uzdužni nagib (lt)« označava nagib stvarne površine oslanjanja izražen u postocima, pri čemu je središnja uzdužna ravnina vozila usporedna s crtom najvećeg nagiba (slika 2.); |
| 1.6. | »središnja uzdužna ravnina vozila« označava uzdužnu ravninu simetrije stražnjeg kotača vozila. |
| 2. | OPĆENITO |
| 2.1. | Vozila na dva kotača moraju biti opremljena najmanje s jednim osloncem koji osigurava njihovu stabilnost u stanju mirovanja (npr. kad su parkirana), a da ih pri tom ne pridržavaju neka osoba ili neka vanjska sredstva. Vozila s udvojenim kotačima ne moraju biti opremljena s osloncima, ali moraju zadovoljavati zahtjeve navedene u točki 6.2.2 kad su u parkirnom položaju (upotrijebljena parkirna kočnica). |
| 2.2. | Oslonac mora biti bočnoga ili središnjega tipa, ili oboje. |
| 2.3. | Kad se oslonac zaokreće oko donjega dijela vozila ili ispod njega, vanjski rub (rubovi) toga oslonca mora (moraju) se pri postavljanju u zatvoreni ili putni položaj zaokretati prema stražnjem dijelu vozila. |
| 3. | OPĆI ZAHTJEVI |
| 3.1. | Bočni oslonci |
| 3.1.1. | Bočni oslonci moraju: |
| 3.1.1.1. | moći držati vozilo na način da osiguravaju njegovu bočnu stabilnost kad je vozilo na vodoravnoj površini oslanjanja, ili na kosini, tako da se spriječi previše lako daljnje naginjanje (i da se pri tom ne zaokreće oko točke oslanjanja bočnog oslonca) ili da se previše lako ne pomakne u vertikalni položaj, i preko (te da se pri tom ne prevrne na suprotnu stranu od bočnog oslonca); |
| 3.1.1.2. | moći držati vozilo na način da zadrži stabilnost kad je vozilo parkirano na kosini sukladno točki 6.2.2; |
| 3.1.1.3. | se moći automatski zaokrenuti natrag u sklopljeni ili putni položaj: |
| 3.1.1.3.1 | kad se vozilo vrati u uobičajeni (vertikalni) položaj za vožnju, ili |
| 3.1.1.3.2 | kad vozilo krene naprijed kao posljedica namjernoga vozačevog djelovanja nakon prvog dodira bočnog oslonca s tlom; |
| 3.1.1.4. | unatoč zahtjevima navedenim u točki 3.1.1.3, biti konstruirani i proizvedeni tako da se ne mogu automatski zatvoriti ako je kut nagiba neočekivano izmijenjen (na primjer, ako vozilo lagano gurne treća strana ili nalet vjetra koji proizvede prolazak nekog vozila): |
| 3.1.1.4.1. | kad su u izvučenom ili parkirnom položaju; |
| 3.1.1.4.2. | kad je vozilo nagnuto kako bi se vanjski kraj bočnog oslonca doveo u dodir s tlom; |
| 3.1.1.4.3. | kad je vozilo ostavljeno bez nadzora u parkirnom položaju. |
| 3.1.2. | Zahtjevi navedenih u točki 3.1.1.3. ne primjenjuju se ako je vozilo konstruirano tako se ne može pokrenuti vlastitim motorom kad je bočni oslonac izvučen. |
| 3.2. | Središnji oslonci |
| 3.2.1. | Središnji oslonci moraju: |
| 3.2.1.1. | moći držati vozilo kad jedan ili oba kotača dodiruju površinu oslanjanja ili ni jedan od kotača ne dodiruje tu površinu na način da osiguravaju stabilnost tog vozila: |
| 3.2.1.1.1 | na vodoravnoj površini oslanjanja; |
| 3.2.1.1.2 | u nagnutom položaju; |
| 3.2.1.1.3 | na kosini sukladno točki 6.2.2; |
| 3.2.1.2. | sklopiti se automatski natrag u sklopljeni ili putni položaj: |
| 3.2.1.3.1. | kad vozilo krene naprijed tako da se središnji oslonac podigne od površine oslanjanja. |
| 3.2.2. | Zahtjevi navedeni u točki 3.2.1.2. ne primjenjuju se ako je vozilo konstruirano tako se ne može pokrenuti vlastitim motorom kad je središnji oslonac izvučen. |
| 4. | POSEBNI ZAHTJEVI |
| 4.1. | osim toga, vozila se smiju opremiti pokaznom svjetiljkom koja je jasno vidljiva vozaču kad sjedi u položaju za vožnju i koja, kad se uključi paljenje, zasvijetli i takva ostane dok oslonac ne bude u sklopljenom ili putnom položaju. |
| 4.2. | Svi oslonci moraju biti opremljeni sustavom držanja koji ih drži u sklopljenom ili putnom položaju. Taj se sustav može sastojati od: |
|  | – dvije nezavisne naprave kao što su dvije zasebne opruge ili jedna opruga i jedna naprava za držanje poput kopče |
|  | ili |
|  | – jedne naprave koja mora moći djelovati bez neispravnosti najmanje |
|  | – 10 000 ciklusa uobičajene uporabe ako je vozilo opremljeno s dva oslonca |
|  | ili |
|  | – 15 000 ciklusa uobičajene uporabe ako je vozilo opremljeno samo s jednim osloncem. |
| 5. | ISPITIVANJA STABILNOSTI |
| 5.1. | Sljedeća se ispitivanja moraju provesti sa svrhom određivanja sposobnosti držanja vozila u stabilnim uvjetima prema navedenom u točkama 3. i 4. |
| 5.2. | Stanje vozila |
| 5.2.1. | Vozilo treba dostaviti s masom u voznome stanju. |
| 5.2.2. | Gume moraju biti napuhane na tlak koji je proizvođač preporučio za to stanje vozila. |
| 5.2.3. | Prijenosnik mora biti u neutralnom položaju ili, u slučaju automatskog prijenosnika, u parkirnom položaju ako takav postoji. |
| 5.2.4. | Ako je vozilo opremljeno parkirnom kočnicom, ona mora biti aktivirana. |
| 5.2.5. | Upravljač mora biti u zaključanom položaju. Ako se upravljač može zaključati kad se zakrene ulijevo ili udesno, ispitivanja se moraju provesti u oba položaja. |
| 5.3. | Ispitna podloga |
| 5.3.1. | Za ispitivanja navedena u točki 6.1 smije se upotrebljavati ravna vodoravna podloga čija je površina tvrda, suha i bez zrnaca pijeska. |
| 5.4. | Ispitna oprema |
| 5.4.1. | Za ispitivanja navedena u točki 6.2 mora se upotrebljavati parkirna platforma. |
| 5.4.2. | Parkirna platforma mora imati čvrstu, ravnu, pravokutnu površinu koja može bez zamjetljivog savijanja držati vozilo. |
| 5.4.3. | Površina parkirne platforme mora imati dovoljna protuklizna svojstva kako bi se spriječilo klizanje vozila preko površine oslanjanja za vrijeme ispitivanja naginjanjem. |
| 5.4.4. | Parkirna platforma mora biti konstruirana tako da može zauzeti najmanji poprečni nagib (tt) i uzdužni nagib (lt), kao što se zahtijeva u točki 6.2.2. |
| 6. | POSTUPCI ISPITIVANJA |
| 6.1. | Stabilnost na vodoravnoj površini oslanjanja (ispitivanje za točku 3.1.1.4.). |
| 6.1.1. | Na vozilu koje se ispituje, bočni se oslonac postavlja u izvučeni ili parkirni položaj te se vozilo oslanja na bočni oslonac. |
| 6.1.2. | Vozilo se pomakne tako da se za 30 poveća kut koji čine uzdužna središnja ravnina i površina oslanjanja (pomicanjem vozila prema vertikalnom položaju). |
| 6.1.3. | Nakon tog pomicanja, bočni oslonac ne smije se automatski vratiti u sklopljeni ili putni položaj. |
| 6.2. | Stabilnost na kosoj površini (ispitivanja koja se odnose na točke 3.1.1.1, 3.1.1.2, 3.2.1.1.2 i 3.2.1.1.3). |
| 6.2.1. | Vozilo se postavlja na parkirnu platformu s bočnim osloncem i, zasebno, sa središnjim osloncem u izvučenom ili parkirnom položaju te se vozilo ostavi oslonjeno na oslonac. |
| 6.2.2. | Parkirna platforma se nagne do najmanjega poprečnog nagiba (tt), a zatim do najmanjega uzdužnog nagiba (lt) sukladno sljedećoj tablici: |

|  |  |  |  |  |
| --- | --- | --- | --- | --- |
| Nagib | Bočni oslonac | | Uzdužni oslonac | |
| Moped | | Motocikl | |
| tt (lijevo i desno) | 5% | 6% | 6% | 8% |
| lt naviše | 5% | 6% | 6% | 8% |
| lt na niže | 6% | 8% | 12% | 14% |

Vidi slike 1a, 1b i 2.

|  |  |
| --- | --- |
| 6.2.3. | Kad se vozilo na nagnutoj platformi oslanja na središnji oslonac i samo na jedan kotač te se može zadržati u tom položaju središnjim osloncem kad prednji ili stražnji kotač dodiruju površinu oslanjanja, naviše opisana ispitivanja moraju se provesti samo s vozilom koje se oslanja na središnji oslonac i stražnji kotač pod uvjetom da zadovoljava ostale zahtjevi u ovoj točki. |
| 6.2.4. | Vozilo mora ostati stabilno kad se parkirna platforma nagne u svaki od propisanih nagiba i kad prethodni zahtjevi potpuno zadovoljavaju. |
| 6.2.5. | Kao druga mogućnost, parkirna se platforma može nagnuti do propisanih nagiba prije nego što se vozilo postavi na nju. |

*Slika 1.a*

Poprečni
nagib

![](dodatni/354724.gif)

![](dodatni/354725.gif)

*Slika 1.b*

Poprečni
nagib

![](dodatni/354726.gif)

![](dodatni/354727.gif)

*Slika 2.*

Uzdužni
nagib naviše

![](dodatni/354728.gif)

Uzdužni
nagib naniže

![](dodatni/354729.gif)

Dodatak 1.

OPISNI DOKUMENT s obzirom na oslonce na tipu motornoga vozila
na dva kotača

(treba priložiti uz
zahtjev za homologaciju tipa sastavnoga dijela kad je
podnesen odvojeno od zahtjeva za homologaciju tipa
vozila)

Br. narudžbe (dodjeljuje
podnositelj zahtjeva):………………………

Zahtjev za homologaciju
tipa sastavnoga dijela s obzirom na oslonce na tipu motornoga vozila na dva
kotača mora sadržavati podatke navedene u sljedećim točkama priloga II.
Pravilnika o homologaciji tipa motornih vozila na dva
ili tri kotača:

– u dijelu A:

– 0.1.

– 0.2.

– 0.4. do 0.6.

– 2.1

– 2.1.1.

– u dijelu B:

– 1.3.1.

Dodatak 2.

CERTIFIKAT O
HOMOLOGACIJI TIPA SASTAVNOGA DIJELA s
obzirom na naprave za oslonce na tipu motornoga vozila na dva kotača

*Obrazac*

|  |
| --- |
| Naziv tijela za homologaciju |

Br. izvještaja:
………....tehničke službe: ……………datum: .............

Broj homologacije tipa
sastavnoga dijela:

Broj proširenja: …………………………………………………….

1. Trgovačka oznaka ili naziv vozila:
………………………………..

2. Tip vozila: ……………………………………………………….

3. Naziv i adresa proizvođača: ……………………………………..

………………………………………………………………….

4. Naziv i adresa proizvođačeva predstavnika
(ako ga ima): ………..

………………………………………………………….………

5. Datum kad je vozilo dostavljeno na
ispitivanje: …………….…….

6. Homologacija tipa
sastavnoga dijela je dodijeljena/odbijena (1)

7. Mjesto: …………………………………………………………

8. Datum: …………………………………………………………

9. Potpis:
…………………………………………………………

\_\_\_\_\_\_
(1) Prekrižiti što se ne primjenjuje.

Pravilnik, NN 78/2005-1549